MEMORANDUM O SPOLUPRÁCI

(ďalej len „memorandum“) Strany memoranda

Košický samosprávny kraj

Sídlo: Námestie Maratónu mieru 1, 042 66 Košice

Štatutárny orgán: Ing. Rastislav Trnka, predseda

IČO: 35 541 016

Email:

(ďalej aj „**KSK**“)

Moravskoslezký kraj

Sídlo: 28. října 117, 702 18 Ostrava

Štatutárny orgán: Ivo Vondrák, hejtman

IČO: 70890692

Email:

(ďalej aj „**MSK**“)

(ďalej spolu ako „**strany memoranda**“)

Preambula

KSK a MSK prejavili uzatvorením tohto Memoranda o spolupráci (ďalej len Memorandum ) vôľu spolupracovať v oblasti realizácie aktivít smerujúcich k zvyšovaniu kvality života svojich obyvateľov prostredníctvom vzájomnej podpory a spolupráce v zelených témach.

Článok I Ciele spolupráce

Strany memoranda vyjadrujú vôľu spolupracovať v nižšie definovaných oblastiach:

1. Aktívne vyhľadávanie a spolupráca na projektoch v oblasti energetiky a vodíka a podpora pri získavaní finančných prostriedkov na takéto projekty.
2. Spolupráca v oblasti vývoja vodíkových lodí a to od výskumnej časti až po realizačnú.
3. Vzájomná výmena skúseností v oblasti využitia a uplatniteľnosti ďalších vodíkových dopravných prostriedkov.
4. Spolupráca v oblasti rozvoja budúceho využívania malých modulárnych reaktorov (SMR) s možnou náväznou výrobou vodíku.
5. Vytváranie nových partnerstiev medzi jednotlivými krajmi, ale aj na Európskej úrovni, a to najmä vzájomné zbližovanie našich Bruselských kancelárií.
6. Výmena skúseností v oblasti energetickej efektívnosti a enviromentálnych dopadov energetických projektov ako je výmena kotlov, využitie geotermálnej energie a ďalších zdrojov energie, atď.
7. Spolupráca v oblasti inovácií a rozvoja inovačného ekosystému, využitie poznatkov Moravsko-sliezskeho kraja v oblasti poskytovania priamej finančnej podpory pre start-upy.

Článok II

Financovanie spolupráce

Strany memoranda sa dohodli a záväzne vyhlasujú, že účelom tohto Memoranda nie je vytvorenie záujmového združenia osôb a toto Memorandum nie je zmluvou o združení podľa § 829 *a nasl*. zákona č. 40/1964 Zb. Občianskeho zákonníka v znení neskorších predpisov.

Všetky náklady, ktoré vzniknú stranám pri plnení povinností z tohto Memoranda (vrátane nákladov na poradcov, konzultantov a cestovné náklady), znáša každá strana memoranda samostatne.

Memorandum predstavuje iba vyjadrenie záujmu a nezakladá stranám memoranda žiadne právne, finančné záväzky, vymožiteľné práva a/alebo povinnosti strán memoranda.

Článok III

Trvanie a zánik memoranda

Memorandum sa uzatvára na dobu neurčitú.

Toto Memorandum je možné ukončiť písomnou dohodou strán memoranda.

Memorandum môže vypovedať ktorákoľvek zo strán memoranda bez uvedenia dôvodu. Výpovedná lehota je pre každú stranu memoranda jeden mesiac a začína plynúť prvým dňom kalendárneho mesiaca nasledujúceho po doručení výpovede druhej strane memoranda.

Článok IV

Rozhodné právo a právomoc súdov

Memorandum a právne vzťahy na jeho základe založené sa riadia slovenským hmotným právom s vylúčením akýchkoľvek kolíznych noriem.

V prípade, ak vznikne z Memoranda alebo v jeho súvislosti spor medzi stranami memoranda, zaväzujú sa ho riešiť priateľským rokovaním a následnou dohodou.

Ak sa nepodarí spor a/alebo nárok z Memoranda alebo v jeho súvislosti, či na jeho základe vyriešiť dohodou, bude spor a/alebo nárok z Memoranda alebo v jeho súvislosti, či na jeho základe vrátane jeho platnosti, výkladu jeho ustanovení, porušenia a zániku s konečnou platnosťou rozhodnutý miestne a vecne príslušnými všeobecnými súdmi Slovenskej republiky.

Článok V

Oznámenia a doručovanie

Ak nie je v tomto Memorande uvedené inak, akákoľvek komunikácia a akékoľvek oznámenie podľa Memoranda musí mať písomnú formu a musí byť doručené stranám memoranda na adresu uvedenú v záhlaví jedným z nasledujúcich spôsobov:

1. osobne
2. doporučenou poštou alebo kuriérom alebo
3. elektronickou poštou.

Ak neexistuje dôkaz o skoršom doručení, komunikácia alebo oznámenie je považované za doručené: (i) pokiaľ je doručované osobne, v pracovný deň nasledujúci po zanechaní na adrese danej strany memoranda; (ii) pokiaľ je zasielané kuriérom alebo doporučenou poštou, v pracovný deň nasledujúci po dni doručenia na adresu danej strany Memoranda; a (iii) pokiaľ je doručované elektronickou poštou, v pracovný deň nasledujúci po dni doručenia na emailovú adresu danej strany memoranda. Za deň doručenia sa považuje aj deň, v ktorý strana memoranda, ktorá je adresátom, bez riadneho dôvodu odoprie doručovanú komunikáciu alebo oznámenie prevziať, alebo v ktorý márne uplynie úložná doba pre vyzdvihnutie si zásielky na pošte, alebo v ktorý je na zásielke, doručovanej poštou strane memoranda, preukázateľne zamestnancom pošty vyznačená poznámka, že „adresát sa odsťahoval“, „adresát je neznámy“, alebo iná poznámka podobného významu, ak sa súčasne takáto poznámka zakladá na pravde.

Komunikácia a oznámenia budú zasielané na adresy uvedené v záhlaví alebo na takú inú adresu, k rukám osoby alebo na emailovú adresu, ktoré príslušná strana memoranda písomne oznámi druhej strane memoranda najmenej sedem (7) dní pred odoslaním takejto komunikácie alebo oznámenia.

VI

Záverečné ustanovenia

Ustanovenia tohto memoranda vyjadrujú záujem strán memoranda spolupracovať v oblastiach definovaných v článku I Ciele spolupráce.

Memorandum nadobúda platnosť a účinnosť okamihom jeho podpisu oboma stranami memoranda a vychádza zo stavu informácií známemu ku dňu jeho podpisu. Zmena, aktualizácia alebo doplnenie memoranda je prípustné vo forme písomného dodatku uzavretého na základe dohody strán memoranda.

Každá zo strán Memoranda sa cíti prehláseniami učinenými v tomto memorande viazaná, pričom konkrétne práva a povinnosti strán memoranda budú dohodnuté samostatnými zmluvami a dohodami medzi jednotlivými stranami memoranda, prípadne tretími subjektmi, za účelom dosiahnutia cieľov tejto spolupráce.

Toto Memorandum je vypracované v slovenskom a českom jazyku. Keďže toto Memorandum je vypracované v tak českom ako aj slovenskom jazyku, pre jeho interpretáciu a v prípade akýchkoľvek sporov sa použije slovenské znenie textu Memoranda. V prípade akéhokoľvek rozporu medzi slovenským a českým textom je určujúcim text slovenský.

Toto Memorandum je vyhotovené v štyroch rovnopisoch, každý s platnosťou originálu, z ktorých 2 rovnopisy sú určené pre KSK, 2 rovnopisy sú určené MSK.

Strany Memoranda vyhlasujú, že sú dôsledne oboznámené s obsahom tohto Memoranda a na znak toho, že jeho obsah zodpovedá ich spoločným zámerom, ho vlastnoručne podpísali.

|  |  |
| --- | --- |
| Rastislav Trnka, předseda KSK  V Košicích dne ....................... | Ivo Vondrák  hejtman MSK  V Ostravě.......................................... |
| ....................................,  ........................................  V Košicích dne ........................ | …………………………………..  V Ostravě dne …………………. |
|  |  |
|  |  |